༄༅།།རྒྱ་གར་སྐད་དུ།སུབྷཱཥིཏ་རཏྣ་ཀརཎྜབྱཱུཧ་ནཱམ་བྷོཊསྱ་སངྐེཏ་ཤཱ་སྟྲ།བོད་སྐད་དུ།བོད་ཀྱི་བརྡའི་བསྟན་བཅོས་ལེགས་པར་བཤད་པ་རིན་པོ་ཆེའི་ཟ་མ་ཏོག་བཀོད་པ་ཞེས་བྱ་བ།འཕགས་པ་འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ།་།གང་གི་གསུང་ཟེར་ཆ་ཙམ་གྱིས་ཀྱང་སེང་གེ་ཁྱབ་འཇུགའཕྲོག་བྱེད་དབང་ཕྱུགནོར་གྱི་གཉེན་ཚངས་པསོགས་ཀྱི།།གཞུང་ལུགས་ཀུན་དའི་ཚལ་རྣམས་ཟུམ་མཛད་གསེར་མངལ་ཅན་ཚངས་པདང་དཔལ་མགྲིན་ལ་དབང་ཕྱུགསོགས་བརྒྱ་བྱིན་དང་ཁྱབ་འཇུག་དང་སྨིན་དྲུག་བུ་དང་ལུས་ངན་དང་ཚོགས་བདག་སོགསཔ།།འཇིག་རྟེན་འདི་ན་ཆེ་བར་རབ་གྲགས་ལྷ་མཆོག་ཀུན་གྱིས་གང་གི་ཞབས་པད་ལ།།གུས་པས་བཏུད་པའི་ལྷ་མིའི་བླ་མ་ཟས་གཙང་སྲས་པོས་རྟག་ཏུ་དགེ་ལེགས་མཛོད།།དེ་སྲས་ཐུ་བོ་འཇམ་པའི་དཔལ།།འཇིག་རྟེན་དབང་ཕྱུག་ལ་ཕྱག་རྡོར་སོགསསོགས་པའི།།བསྟན་པ་སྡུད་མཛད་སེམས་དཔའ་ཆེ།།རྣམས་ལའང་གུས་པས་ཕྱག་འཚལ་ལོ།།ངེས་པར་རྒྱལ་བའི་འཕྲིན་ལས་པ།།གངས་ཅན་ཁྲོད་པའི་བླ་མ་མཆོག།སམྦྷོ་ཊ་ཞེས་རབ་གྲགས་པའི།།བསྟན་པ་སྡུད་མཛད་དཔལ་དུས་ཀྱི་འཁོར་ལོའི་འགྲེལ་ཆེན་ཁྲི་ཉིས་སྟོང་པ་ལས་སྡུད་པ་པོ་རྣམས་ཀྱིས་ཐེག་པ་གསུམ་བོད་ཀྱི་ཡུལ་དུ་ནི་བོད་སྐད་ཀྱིས་བྲིས་ཞེས་གསུངས་པས་འདི་སྡུད་པ་པོར་བསྟན་གསུངསཞབས་ལ་འདུད།།མཁན་པོ་འདི་ཡིས་མཛད་པའི་བརྡ།།གསུང་རབ་བདེ་བླག་རྟོགས་པའི་སྒོ།།བླང་དོར་གསལ་བར་སྟོན་པའི་ཚུལ།།འབད་པ་དུ་མས་བསྒྲུབ་པར་རིགས།།མཁས་པ་དུ་མས་མང་བཤད་ཀྱང༌།།ཐམས་ཅད་བརྗོད་པར་མི་ནུས་པས།།འདི་ནི་འཁྲུལ་གཞི་ཅན་གྱི་བརྡ།།འགའ་ཞིག་རང་གཞན་དོན་དུ་འགོད།།འཁྲུལ་གཞི་མེད་པ་རྣམས་ཀྱང་སྐད་ཀྱི་འཇུག་པ་ཤེས་པའི་ཕྱིར་བསྟན་ནའང་སྐྱོན་མེད་མོད་ཀྱང་དེ་དག་ནི་གོ་སླ་བ་དང་འདིར་ཡི་གེ་ཉུང་ངུར་བྱ་བའི་ཕྱིར་རོ།།སྡོམ་ལ།སྔོན་འཇུག་དང་མགོ་གསུམ་མེད་པའིརྐྱང་པ་ག་དང་བ་མ་འའི་འཕུལ་ཅན་ར་ལ་སའིམགོ་ཅན་ནོ།།རེ་རེའང་བོད་ཀྱི་ལུགསགསལ་བྱེད་ཐ་མ་ཨ་ཡིག་གོ་དང༌།།ཨི་ཨུ་ཨེ་ཨོ་ཡ་ར་ལ།།ཝ་ཡིག་རྗེས་འཇུག་བཅུ་ཡིས་བརྒྱན།།དཔེར་ན།ཀ་ཡིག་ལ་སྔོན་འཇུག་མགོ་གསུམ་མེད་པ།གསལ་བྱེད་ཐ་མ་དང་དབྱངས་བཞི་དང་ཡ་ར་ལ་ཝ་དང་རྗེས་འཇུག་གིས་ཕྱེ་བའི་བརྡ་སྡེ།